28/12/2015 | Administración LocalMunicipal
Outes
Anuncio aprobación definitiva modificación OF 2016

Aprobadas definitivamente as modificacións das ordenanzas fiscais reguladoras dos servizos de abastecemento de auga e recollida e tratamento de lixo no tocante á xestión tributaria por non terse presentado reclamacións trala publicación da súa aprobación inicial no B. O. P nº 221, do 18 de novembro do 2015, en cumprimento do artigo 17.4 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, publícase o texto íntegro das ordenanzas xa incorporadas as anteditas modificacións. Consonte os artigos 15 a 19 da Lei reguladora das facendas locais (Rdl 2/2004, do 5 de marzo), este Concello establece a taxa polo servizo de recolla e tratamento de lixo, que se rexerá por esta ordenanza fiscal. Constitúe o feito impoñible da taxa a prestación do servizo de utilización obrigatoria de recolla e tratamento de lixo domiciliario e residuos sólidos urbanos de procedentes de vivendas, aloxamentos e locais ou establecementos onde se desenvolvan actividades industriais, comerciais, profesionais, artísticas e de servizos, así como a dispoñibilidade do servizo do punto limpo municipal.1. Son suxeitos pasivos contribuíntes as personas físicas ou xurídicas e as Entidades ás que se refire o artigo 35 de la Lei xeral tributaria (Lei 58/2003, do 17 de decembro), que ocupen ou utilicen as vivendas e locais, for a título de dono, usufrutuario, arrendatario ou por calquera outro título.2. Terá a consideración de suxeito pasivo substituto do contribuínte o dono da vivenda ou local, que poderá repercutir, no seu caso, as cotas aboadas sobre os usuarios dos inmobles beneficiarios do servizo.1. Responderán solidariamente das obrigacións tributarias do suxeito pasivo as persoas físicas e xurídicas ás que se refire o artigo 42 da Lei xeral tributaria.2. Serán responsables subsidiarios os administradores das sociedades e as persoas ás que se refire o artigo 40 de la Ley General Tributaria.1. A cota tributaria da taxa na modalidade de vivenda é de 34,40 €/semestre, dos que 30,10 €/semestre corresponden ao servizo de recolla e tratamento de lixo, e 4,30 €/semestre á dispoñibilidade do punto limpo municipal.2. A cota tributaria da taxa na modalidade de establecemento de calquera clase aberto ao público é de 57,32 €/semestre, dos que 53,04€/semestre corresponden ao servizo de recolla e tratamento de lixo, e 4,28 €/semestre á dispoñibilidade do punto limpo municipal.3. A cota tributaria da taxa na modalidade de restaurantes, supermercados e almacéns de alimentación é de 68,78 €/semestre, dos que 64,48 €/semestre corresponden ao servizo de recolla e tratamento de lixo, e 4,30 €/semestre á dispoñibilidade do punto limpo municipal.1. A taxa deivindícase e nace a obrigación de contribuír a partir de que se inicie a prestación de servizo, que é recepción obrigatoria.2. O período impositivo cadra co ano natural. Iniciado o funcionamento do servizo as cotas deivindicaranse o primeiro de xaneiro de cada ano, agás nos supostos de inicio ou cese no uso do servizo nos que o período impositivo axustarase á dita circunstancia, rateándose a cota correspondente por semestres naturais.1. Dentro dos trinta días soltos seguintes ao da data no que se devengue por primeira vez a taxa, os suxeitos pasivos deben formalizar a súa inscrición na lista de contribuíntes mediante a solicitude de alta. No caso de que non presentaran a antedita declaración, o Concello a realizará de oficio.2. O período de cobro para os recibos dos suxeitos pasivos incluidos na lista de contribuíntes será semestral.” No tocante á cualificación das infraccións e á imposición de sancións tributarias, rexe o Título IV da lei xeral tributaria. Esta ordenanza entrará en vigor o 1º de xaneiro de 2016. Consonte os artigos 15 a 19 da Lei reguladora das facendas locais (Rdl 2/2004, do 5 de marzo), este Concello establece a taxa polo servizo de abastecemento de auga potable, que se rexerá por esta ordenanza fiscal. Constitúe o feito impoñible da taxa a prestación do servizo de abastecemento de auga potable para usos domésticos, industriais e comerciais ou de obras.1. Son suxeitos pasivos contribuíntes as personas físicas ou xurídicas e as entidades ás que se refire o artigo 35 de la Lei xeral tributaria (Lei 58/2003, do 17 de decembro), que ocupen ou utilicen as vivendas e locais, for a título de dono, usufrutuario, arrendatario ou por calquera outro.2. Terá a consideración de suxeito pasivo substituto do contribuínte o dono da vivenda ou local, que poderá repercutir, no seu caso, as cotas aboadas sobre os usuarios dos inmobles beneficiarios do servizo.1. Responderán solidariamente das obrigacións tributarias do suxeito pasivo as persoas físicas e xurídicas ás que se refire o artigo 42 da Lei xeral tributaria.2. Serán responsables subsidiarios os administradores das sociedades e as persoas ás que se refire o artigo 40 de la Ley General Tributaria.1. Usos domésticos: para un mínimo mensual de 15 m3, 3,45 €. Por cada m3 de exceso sobre o mínimo, 0,17 €. 2. Usos industriais e outros: para un mínimo mensual de 15 m3, 6,89 €. Por cada m3 de exceso sobre o mínimo, 0,17 €. 3. Por cada empalme e desprecintado do contador de auga u empalme á rede de sumidoiros, 172,25 €. 1. A taxa deivindicarase: a) Nos supostos de alta nova, desde que se inicie a prestación do servizo, previa a correspondente solicitude de alta, ou desde que se empregue o servizo malia non ter obtido a correspondente licenza ou autorización. b) Para os suxeitos pasivos xa incluídos na lista de contribuíntes, a taxa deivindicarase o primiero día do período impositivo, liquidándose semestralmente.2. O período impositivo coincide co ano natural, agás nos supostos de inicio ou cese no uso do servizo nos que o período impositivo axustarase á dita circunstancia, rateándose a cota correspondente por semestres naturais.1. A obrigación de pagamento da taxa xorde no momento no que se inicie a prestación do servizo. O cobro realizarase mediante recibos semestrais.2. As débedas correspondentes á prestación do servizo de abastecemeto de auga poderán esixirse polo procedemento de constriximento de acordo co previsto no Regulamento xeral de recadación. Outes o 23 de decembro do 2015 O ALCALDE Asdo. Carlos E. López Crespo